गोरखपुर. प्रेम, क्षमा, शांति और सेवा का संदेश देने वाले प्रभु यीशु का बर्थडे गुरुवार देर रात धूमधाम से मनाया गया। चर्च में कैरल गूंजे, पटाखे छूटे, केक कटे और हैप्पी बर्थडे टू यू यीशु के साथ माहौल गूंज उठा। इसके बाद सभी ने एक-दूसरे को 'मेरी क्रिसमस', 'हैप्पी क्रिसमस' कहकर क्रिसमस की बधाइयां दीं।
रोशनी से नहाए चर्च
गुरुवार देर रात चर्च की रौनक देखने लायक थी। सारे चर्च रोशनी से जगमगा रहे थे। पेड़-पौधों और भवनों पर भी सतरंगी झालरें जगमगा रही थीं। पूजा-प्रार्थनाओं से माहौल भक्ति और आस्था से ओतप्रोत था। चर्च में मिस्सा बलिदान पूजा और विशेष प्रार्थना सभाएं आयोजित हुईं। बड़ी संख्या में लोगों ने उपस्थित होकर प्रभु के प्रति अपनी आस्था और श्रद्धा अर्पित की। साथ ही उनके मार्ग पर चलने का संकल्प लिया।
चर्च में की गई मिस्सा बलिदान पूजा
सेंट एंथोनी चर्च धर्मपुर में मुख्य याजक फादर जेम्स ने मिस्सा बलिदान पूजा की। इसके बाद केक काटकर प्रभु यीशु का जन्मोत्सव मनाया गया। कार्यक्रम में फादर सीजो, फादर शिजो, फादर राजेश आदि का सहयोग रहा। ऐसे ही माउंट कार्मल चर्च पादरी बाजार में मुख्य याजक फादर चेरियन ने मिस्सा बलिदान पूजा की। फादर बेन्नी ने क्रिसमस का संदेश दिया। इस अवसर पर फादर साबू, फादर सिजो व ब्रदर जॉनसन का सहयोग रहा।
गाए गए प्रभु यीशु के महिमा गीत
सेंट जॉन चर्च बशारतपुर में आयोजित प्रार्थना सभा में सैकड़ों मसीही अनुयायियों ने उपस्थित होकर प्रभु यीशु की उपासना की और उनकी महिमा के गीत गाए। आराधना की शुरुआत पवित्र बाइबिल के एक अंश के पाठ से हुई। पुरोहित संजय विंसेंट ने कहा कि यह खुशखबरी है कि प्रभु दुनिया में उद्धारकर्ता बनकर आए। दूसरे के पापों की कीमत स्वयं अदा की।
आगे की स्लाइड्स में देखिए, फोटोज...
hin_Deva bho_Deva hin_Deva hin_Deva hin_Deva hin_Deva hin_Deva hin_Deva